Reușita operațiunilor miniere avea nevoie de timp și de capital, mai ales odată ce majoritatea masei lemnoase din preajma Klondike-ului a fost tăiată. O operațiune minieră realistă ar fi necesitat 1.500 dolari (astăzi, 1.2 milioane de dolari) pentru arderea lemnului pentru a topi terenul, împreună cu aproximativ 1.000 de dolari (800.000 dolari astăzi) pentru a construi un baraj, 1.500 dolari pentru șanțuri și până la 600 de dolari (480.000 de dolari astăzi) pentru cutii cu stăvilare, un total de 4.600 de dolari. Atracția Klondike-ului pentru un prospector era, totuși, aceea că, atunci când se găsea aur, adesea el era foarte concentrat. Unele pâraie din bazinul Klondike erau de cincisprezece ori mai bogate în aur decât cele din California, și mai bogate decât cele din . În doar doi ani, de exemplu, aurul în valoare de 230.000 de dolari (184 milioane de dolari astăzi) a fost extras de pe exploatația 29 din valea pârâului Eldorado.